钦定古今图书集成/明伦汇编/氏族典/第442卷 > 《廖用贤尚友录》 > 掌禹锡
## 钦定古今图书集成/明伦汇编/氏族典/第442卷 > 《廖用贤尚友录》 > 掌禹锡

按《宋史掌禹锡传》：“禹锡字唐卿，许州郾城人。中进士第，为道州司理参军。试身言书判第一，改大理寺丞，
累迁尚书屯田员外郎，通判并州。丁度荐为侍御史，
出提点河东刑狱。杜衍荐召试为集贤校理，改直集
贤院，历判司农、太常寺，迁光禄卿，改直秘阁。英宗即
位，自秘书监迁太子宾客，以尚书工部侍郎致仕，卒。”
禹锡矜慎畏法，居家勤俭，好储书，所记极博，然迂漫
不能达其要。